《有人负我者赋可奈何歌寄之》
明代·何巩道

梦醒虚床初睡起，有怀故人伤心只。只应我命薄如霜，未必君恩轻似纸。

世间薄情谁最多，只见落花随逝波。更有绵绵愁不绝，白傅当年长恨歌。

时亦已征迈，事亦已蹉跎，可奈何，可奈何。

作者简介：明末清初广东香山人，字皇图。明诸生。入清不仕。诗多故国之思。有《樾巢稿》。